Βεατρίκη της Αγγλίας

Η **Βεατρίκη της Αγγλίας** ή **Βεατρίκη του Ντρε** (*Beatrice of England*, 24 Ιουνίου 1242 - 24 Μαρτίου 1275), Αγγλίδα πριγκίπισσα από την δυναστεία των Πλανταγενετών, ήταν η δεύτερη κόρη και το τρίτο παιδί του Ερρίκου Γ΄ της Αγγλίας και της Ελεονώρας της Προβηγκίας, αδελφή του Εδουάρδου Α΄ του Μακρυσκέλη και του Εδμόνδου Κράουτσμπακ. Σύμφωνα με τον Ματθαίο των Παρισίων, γεννήθηκε στο Μπορντό στην επέτειο γέννησης του Ιωάννη του Βαπτιστή (24 Ιουνίου), πέρασε δύσκολη παιδική ηλικία, καθώς πολλές φορές είδε την μητέρα της να κινδυνεύει από τις εξεγέρσεις των διαδηλωτών λόγω της αντιδημοτικότητας της από τους Άγγλους.

## Γάμος με τον διάδοχο της Βρετάνης

Ο αδελφός της Εδουάρδος ως νήπιο αρρώστησε πολύ βαριά και ήταν έτοιμος να πεθάνει, όταν άρχισε να αναρρώνει η μικρότερη αδελφή της Κατερίνα, η οποία είχε σοβαρό πρόβλημα υγείας και ήταν κουφή εκ γενετής, πέθανε σε ηλικία 3 ετών βυθίζοντας σε μεγάλη θλίψη τους γονείς της. Οι Άγγλοι είχαν χρεώσει στην μητέρα της και στους συγγενείς της από την Σαβοΐα τα προβλήματα της χώρας τους γι' αυτό κινδύνευσε πολλές φορές η ζωή της από τις εξεγέρσεις ειδικά των κατοίκων του Λονδίνου. Από την άλλη είχε μία ευτυχισμένη οικογενειακή ζωή με τους γονείς της και τα αδέλφια της.
Σε πολύ μικρή ηλικία ο πατέρας της ήθελε να την παντρέψει με τον βασιλιά της Γαλλίας, γι αυτό απέρριψε πρόταση γάμου από τον βασιλιά της Νορβηγίας για τον γιο του. Σε ηλικία 18 ετών (1260) παντρεύτηκε τον Ιωάννη (Β΄) των Ντρε γιο και διάδοχο του Ιωάννης Α΄ της Βρετάνης και άλλαξε το όνομα της σε *Βεατρίκη του Ντρε*.

## Πρόωρο τέλος

Η Βεατρίκη πέθανε στις 24 Μαρτίου 1275 σε ηλικία 32 ετών, ενώ ακούγεται πως αιτία του τέλους της ήταν οι επιπλοκές από τον τοκετό τού τελευταίου της παιδιού, όμως οι ημερομηνίες δεν το επιβεβαιώνουν. Ο σύζυγός της τιμώντας την μνήμη της, έκτισε ένα παρεκκλήσιο με προορισμό να ταφεί και ο ίδιος. Το παρεκκλήσιο ολοκληρώθηκε με το τέλος του, η Βεατρίκη τάφηκε στην εκκλησία του Γκρέι Φρίαρς, στο Γκρήνουιτς του Λονδίνου. Η Βεατρίκη δεν έγινε δούκισσα της Βρετάνης, επειδή ο σύζυγός της διαδέχθηκε τον πατέρα του 11 χρόνια μετά το τέλος της.

Ο πατέρας της, λόγω του μίσους της βασιλικής αυλής στον ίδιο και στη σύζυγό του, φρόντισε να κάνει ισχυρούς γάμους στα παιδιά του για να εξασφαλίσει συμμαχίες: η μεγαλύτερη κόρη του Μαργαρίτα της Αγγλίας παντρεύτηκε τον Αλέξανδρο Γ΄ της Σκωτίας, και ο γάμος της Βεατρίκης με τον Ιωάννη Β΄ έγινε με στόχο να αποκτήσει τον έλεγχο της κομητείας του Ρίτσμοντ.

Ο γάμος της Βεατρίκης με τον Ιωάννη Β΄ πρόσφερε στον Ερρίκο Γ΄ την ευκαιρία να ανακτήσει την περιοχή τού Πουατού, και μαζί με αυτό να ελέγξει τις περισσότερες περιοχές της Ανδεγαυικής αυτοκρατορίας, αλλά δεν τα κατάφερε, επειδή ηττήθηκε στην μάχη· με αυτές τις πρακτικές κυβέρνησε 56 χρόνια. Στις απογόνους τής Βεατρίκης ήταν η Ελισάβετ Γούντβιλ και η Άννα της Κλέβης.

## Οικογένεια

Με τον γάμο με τον Ιωάννη Β΄ των Ντρε δούκα της Βρετάνης απέκτησε τέκνα:
* Αρθούρος Α΄ 1261-1312, δούκας της Βρετάνης.
* Ιωάννης 1266-1334, κόμης του Ρίτσμοντ.
* Μαρία (1268 – 1339) σύζυγος του Γκυ Γ΄ των Σατιγιόν κόμη του Σαιν-Πολ.
* Πέτρος, επίσκοπος του Λεόν 1269–1312.
* Λευκή 1271–1327 σύζυγος του Φιλίππου των Αρτουά κυρίου των Κονς, Νονανκούρ & Ντομφρόν.
* Ελεονώρα 1274–1329, ηγουμένη του αββαείου του Φοντεβρώ.

## Πρόγονοι


## Παραπομπές


## Πηγές

*Boutell, Charles. The Handbook to English Heraldry. University of Michigan, Michigan:
*Reeves and Turner, 1914. 138.
*Cannon, John, and Ralph Griffiths. The Oxford Illustrated History of the British Monarchy. New York, New York: Oxford UP, 1988. 147.
*Crawford, Anne. Letters of Medieval Women. Grand Rapids: Sutton, Limited, 2002. 35.
*French, George R. Shakespeareana Genealogica. Boston, Massachusetts: Macmillan, 1869. 5-30.
*Matthew Paris, Matthew Paris’s English History from the Year 1235 to 1273, trans. JA Giles, vol. 1 (George Bell & Sons, 1889)
*Richardson, Douglas. Plantagenet Ancestry : A Study in Colonial and Medieval Families. Boston: Genealogical Company, Incorporated, 2004. 13-18.
*The Yorkshire Archaeological Society. The Yorkshire Archaeological Journal. Yorkshire: Yorkshire Archaeological Society, 1905. 163.

Κατηγορία:Οίκος των Πλανταγενετών
Κατηγορία:Πριγκίπισσες της Αγγλίας